Anno Domini millesimo quadringentesimo quinquagesimo, statuta sunt haec apud Cistercium duodecima die mensis septembris, in eiusdem Cisterciensis Ordinis Capitulo generali. ORATIONES 1.  Pro beatissimo… *etc. ut in anno* 1449. 2.  Praeterea pro christianissimo… *etc. ut in anno* 1449. 3.  Insuper pro burgensibus… *etc. ut in anno* 1449. 4.  Ceterum pro pace… *etc. ut in anno* 1449. 5.  Postremo pro felicis… *etc. ut in anno* 1449. [DIFFINITIONES] GENERALES 6.  Cum Ordo noster… *etc. ut in anno praecedenti*. 7.  Generale Capitulum propetenus… *etc. ut anno* 1449, *n° 7, *sed citantur nomina quae sequuntur* : de Regali monte, de Prulliaco, de Valle lucenti, de Caricampo, de Albaripa, de Longovado… monasteriorum abbates, necnon dilectos religiosos fratres Petrum de Auxona, Egidium de Roya, Iacobum de Balerna, Iacobum de Ledone Salverii, Arnulphum de Ellantio… ac etiam venerabiles et discretos viros, magistrum Ioannem Germani, magistrum Petrum Maugier, magistrum Petrum de Vaucello, magistrum Petrum de Oliva… et eorum quemlibet, *etc. ut anno* 1449, *n° 7. ELECTIONUM CONFIRMATIONES 8.  Electionem, promotionem et installationem de persona fratris Ioannis Romholt in abbatem monasterii in Bildhausen, per abbatem Ebracensem, dicti monasterii patrem abbatem, prout in decreto cui praesentes annectuntur, factas, praesens generale Capitulum ratificat, approbat et confirmat. 9.  Electionem, promotionem et installationem fratris Ioannis Durgsleben in abbatem monasterii de Lancheim, per abbatem Ebracensem, dicti loci patrem abbatem, *etc. ut supra*. 10.  Electionem, promotionem et installationem fratris Ioannis de Sels in abbatem Uterinae vallis, per abbatem de Villerio, dicti loci patrem abbatem, *etc. ut supra*. 11.  Electionem, promotionem et installationem fratris Ioannis Iailleti olim abbatis de Calovio in abbatem de Fontemorum, per commissarios domini Claraevallis, s. th. pr., dicti loci patris abbatis, *etc. ut supra*. 12.  Provisionem et promotionem fratris Antonii Bourguignon in abbatem monasterii Francarum vallium, per dominum Morimundi, s. th. pr., dicti monasterii patrem abbatem, *etc. ut supra*. 13.  Electionem, promotionem et installationem de persona fratris Guillelmi Guastin in abbatem monasterii de Boheriis, per abbatem Fusniaci, dicti monasterii patrem abbatem, *etc. ut supra*. 14.  Electionem, promotionem et installationem de persona fratris Petri de Flinis in abbatem monasterii de Rigniaco, per abbatem de Fonteneti, commissarium domini Claraevallis, sacrae paginae professorem, dicti loci patris abbatis, *etc. ut supra*. 15.  Electionem, promotionem et installationem de persona fratris Almani in abbatem monasterii de Calovio, per abbatem de Fontemorum, commissarium domini Pontigniaci, patris abbatis dicti loci, *etc. ut supra*. 16.  Electionem, promotionem et installationem de persona fratris Adam de Morviller in abbatem monasterii de Gardo, per abbatem Ursicampi, s. th. pr., commissarium abbatis de Caroloco, dicti monasterii de Gardo patris abbatis, *etc. ut supra*. 17.  Electionem, promotionem et installationem de persona fratris Ioannis Golon in abbatem monasterii de Fonte Danielis, per abbatem de Claromonte, dicti monasterii patrem abbatem, *etc. ut supra*. 18.  Electionem, promotionem et installationem de persona fratris Burchardi in abbatem monasterii de Porta Coeli, per abbatem monasterii de Salem, dicti monasterii patrem abbatem, *etc. ut supra*. 19.  Electionem, promotionem et installationem fratris Ioannis de Curia in abbatem monasterii de Fusniaco, per abbatem de Alna, s. th. pr., commissarium domini Claraevallis, dicti loci patris abbatis, *etc. ut supra*. 20.  Electionem, promotionem et installationem de persona fratris Petri Grandis in abbatem monasterii de Gratia Dei, per dominum Claraevallis, s. th. pr., dicti loci patrem abbatem, *etc. ut supra*. 21.  Electionem, promotionem et installationem de persona fratris Symonis de Champignolle in abbatem monasterii de Escureyo, per abbatem de Vallibus in Ornesio, dicti loci patrem abbatem, *etc. ut supra*. COMMISSIONES 22.  Domino abbati Morimundi, s. pag. pr., praesens Capitulum generale committit contractum cuiusdam vineae per abbatem de Theoloco Guillelmo de Grenant, Ioanni Bremet et Symonetae Gingi Iacobi Le Serrurier perpetuo concessae, visitandum et examinandum cum auctoritate praesentis Capituli reprobandi vel approbandi quidquid super dicto contractu pro dicti monasterii de Theoloco evidenti utilitate reprobandum fuerit vel approbandum. 23.  Praesens Capitulum generale monasterium monialium in Bletzhen, Basileensis dioecesis, unit et incorporat monasterio de Luzella, ita tamen quod in eodem monasterio monialium sint continue duo sacerdotes divina celebrantes. 24.  Pestiferae rebellionis et inobedientiae virulentam pernitiem sororis Pascasiae de Castre, professae monasterii de Virgulto, ad notitiam praesentis Capituli deductam, indissimulanti iustitiae gladio idem Capitulum resecare satagens, dictam sororem ad monasterium de Ath, in Hannonia, per dominum abbatem Claraevallis, dicti monasterii de Virgulto patrem abbatem, suis exigentibus demeritis et nefaria conversatione, et praesertim pro conventus dicti loci mutuae pacis et concordiae quieta tuitione, transmissam, decernit et diffinit dictam sororem Pascasiam in eodem monasterio de Ath usque ad nutum dicti Capituli permansuram, eidem et sub excommunicationis poena districtius inhibens, ne contra Ordinis instituta et sanctam ipsius disciplinam quoscumque nobiles aut potentes adire seu requirere praesumat, eidem praeterea domino Claraevallis eiusque commissariis dicti loci praefatum Capitulum districte mandat et iniungit, quatinus omnes et singulas fautrices eius et similis rebellionis et contumaciae naevo labefactas, secundum ipsius Ordinis instituta viriliter et exacte corrigere procurent. 25.  Magistro regenti collegii Sancti Bernardi Tolosae praesens Capitulum annuit, ut stipendia magistris regentibus in dicto collegio debita amodo recipiat secundum formam et ordinationem in Benedictina contentas. 26.  Contractum initum super grangia de Chaignon prope Rocham per abbatem Septem Fontium cum fratre Guillelmo Regis, alias de Cahgiaco, monacho suo, cum omnibus et singulis articulis, conditionibus et clausulis in litteris quibus hae praesentes annectuntur seriose contentis, praesens generale Capitulum ratificat et confirmat. 27.  Abbati Sanctae Fidis suoque conventui praesens Capitulum concedit, quatinus festum Beatae cum duabus missis, tribus lampadibus et aliis solemnitatibus diebus sermonum in Ordine fieri solitis, de cetero etiam historia nova celebrent et observent. 28.  Concessionem seu traditionem molendini Dufam cum quinque falcatis prati per abbatem et conventum monasterii de Fonteneto factam in modo et forma contentis in litteris, quibus hae nostrae praesentes annectuntur, praesens Capitulum ratificat, approbat et confirmat. 29.  Contractum super reemptione et recuperatione redditus sex francorum per abbatem et conventum monasterii de Fonteneto factum, cum omnibus et singulis clausulis, conditionibus et articulis in litteris, quibus hae nostrae praesentes annectuntur seriose contentis, praesens Capitulum generale ratificat, confirmat et approbat. 30.  Abbati de Caduino praesens Capitulum generale sub excommunicationis latae sententiae, quam inferimus in his scriptis, poena districtius inhibet, quatinus de et super unione seu incorporatione monasterii de Fullentio monasterio de Crista immediate subiecti cum suo monasterio de Caduino se nullatenus intromittere praesumat, cum id dicto monasterio de Crista, et nostri Ordinis salubribus institutis quamplurimum praeiudiciale censeatur, Capituli generalis ipsius Ordinis licentia et expresso consensu non habitis, praecipiendo magistro regenti Tolosae, quatinus dictam inhibitionem abbati praefato intimare non omittat, abbati nihilominus de Crista, patri abbati dicti loci idem Capitulum in virtute salutaris obedientiae mandans et praecipiens, quatinus infra proximum festum Nativitatis Domini per se vel per alium in dicto monasterio de Fullentio visitet, corrigat et reformet. 31.  Contractum seu traditionem cuiusdam vineae per abbatem et conventum monasterii de Theoloco in modo et forma contentis in litteris, quibus hae praesentes annectuntur, praesens Capitulum generale ratificat, approbat et confirmat. 32.  Ne Ordo noster Cisterciensis sit ingratus erga sanctissimum dominum nostrum Summum Pontificem modernum, qui ipsum Ordinem intimo affectu amplectitur, habetque recommissum tam in largitione indulgentiarum quam etiam confirmatione privilegiorum eiusdem a suis praedecessoribus Summis Pontificibus concessorum, Capitulum generale committit domino Cisterciensi et quatuor primis abbatibus, quatinus secum aliquos alios abbates praefati Ordinis convocent, inter ipsosque provideant de modo et forma imponendi aliquod subsidium gratiosum et moderatum monasteriis eiusdem Ordinis utriusque sexus, secundum facultates eorumdem monasteriorum, in plenaria Ordinis potestate. 33.  Frater Ioannes de Peralta se gerens pro abbate de Viterio [*Fiterio*] citatus ad generale Capitulum per abbatem Sanctae Fidis, per ipsum Capitulum generale, suis demeritis exigentibus, denuntiatur excommunicatus, aggravatus, reaggravatus, praecipitque nihilominus idem Capitulum praefato abbati Sanctae Fidis, quatinus si eum reperire possit, ipsum incarceret seu incarcerari faciat ; mandat etiam abbati de Petra, quatinus faciat expensas refundi eidem Sanctae Fidis per monasterium dictum de Viterio et de Sancto Salvatore, quas fecit in visitatione per ipsum in eisdem facta ; denuntiatur etiam excommunicatus abbas Sancti Salvatoris citatus ad dictum Capitulum per praefatum Sanctae Fidis, qui in ipso minime comparuit, quodque fratres Dominicum monachum et Ioannem de Caparos conversum, cum expensis suorum monasteriorum, detineat in carceribus usque ad nutum generalis Capituli. 34.  Abbati de Coprovincia committit Capitulum generale auctoritatem compellendi per censuras Ordinis abbates regni Poloniae ad mittendum scolares suos ad studium Cracoviense, cum expensis sufficientibus. 35.  Praecipitur abbati de Miratorio, quatinus fratres Stephanum de Gilley et Petrum de Sagey recipiat in monasterio suo, eisque provideat de victu et vestitu iuxta Ordinis statuta, restituatque sub censuris Ordinis expensas factas per dominum Cisterciensem. 36.  Abbati de Coprovincia conceditur per Capitulum generale quod ipsius monasterii sumptibus defendantur privilegia, libertates et alia iura ipsi monasterio concessa ac illud concernentia. 37.  Capitulum generale considerans tenuitatem victualium monasterii de Campania, ipsum quittat usque ad tres annos de suis contributionibus per idem monasterium Ordini debitis, pro summa sex florenorum anno quolibet. 38.  Ad idem de Tironello, pro quatuor florenis. 39.  Ad idem pro Chaloceyo, pro octo florenis. 40.  Ad idem pro Buxeria Andegavensi, pro quinque florenis. 41.  Ad idem pro Caritate, pro quatuor florenis. 42.  Ad idem de Precibus, pro sexdecim florenis. 43.  Generale Capitulum compatiens desolationi monasterii de Heymerode vult quod antiquus abbas praefati monasterii solum habeat pensionem annuam centum florenorum renensium, resecatis aliis pactis inter eos initis. 44.  Quia fratres Ioannes Sueeppaert, Daniel de Extra, Egidius Vanovezheet, Ioannes Breche, Geraldus de Gheldria et Egidius Kaeskin, monachi monasterii de Bodelo, inter se conspirarunt, convictique sunt conspiratione per eos perpetrata, generale Capitulum vult quod omnino expellantur ab ipso monasterio nec ad illud reversuri, nisi de licentia eiusdem generalis Capituli. 45.  Committitur per generale Capitulum abbati Claraevallensi, s. th. pr., quatinus visitet et reformet monasteria Ordinis comitatus Burgundiae utriusque sexus, ducatus Sabaudiae, Pedemontium et Delphinatus, ibidemque corrigat, instituat et destituat, in plenaria Ordinis potestate. 46.  Per generale Capitulum praecipitur provisori et cellerario collegii Sancti Bernardi Parisius, quatinus suas computationes quatuor annorum, et illas de quibus alias non computaverint, mittant domino Cistercii. 47.  Praecipitur abbati de Fontibus in Anglia per Capitulum generale, quatinus provideat fratri Ioanni Conysi, monacho monasterii de Gratiis, dioecesis Londoniensis, taliter quod non sit vagabundus per mundum, scribatque Capitulo generali de statu monasteriorum Ordinis in Anglia existentium. 48.  Concedit generale Capitulum abbati monasterii Prati benedicti, quatinus usque ad quinquennium solum solvat pro suis contributionibus Ordini debitis annuatim summam duorum florenorum monetae Capituli. 49.  Committitur abbati Sanctarum Crucium, s. th. pr., quatinus provideat abbatissae monasterii Vallisbonae, de et super petitis per ipsam a generali Capitulo. 50.  Capitulum generale praecipit et mandat priori et suppriori monasterii de Caesarea, quatinus restituant suo abbati contrasigillum dicti monasterii. 51.  Capitulum generale concedit omnibus abbatibus Ordinis volentibus suis monasteriis cedere ut ipsa in manibus suorum patrum abbatum ac commissariorum Ordinis infra generale Capitulum proxime futurum resignare possint, ac in ipsis monasteriis personas Ordinis praeficere per ipsos patres abbates aut dictos commissarios. 52.  In causa monasterii de Sancta Hoylde, generale Capitulum sententiam depositionis per dominum Claraevallensem, s. th. pr., contra sororem Ioannem Desterville latam confirmat et approbat, ita tamen quod, adiuncto secum abbate de Insula Barrensi, se informet de vita et conversatione sororis Iacobae de Telon in praesentia domini Morimundi, s. th. pr., quam si repererint idoneam et sufficientem, eam confirment in abbatissam dicti monasterii, si vero eam invenerint culpabilem, eam deponant a dignitate abbatiali, in plenaria Ordinis potestate. 53.  Excusantur a via praesentis Capituli omnes et singuli abbates Ordinis qui miserunt suas excusationes, aut scripserunt eidem Capitulo, citanturque ad generale Capitulum proxime futurum. 54.  Committitur abbatibus Sanctarum Crucium, s. th. pr., et de Sancta Fide et cuilibet eorum in solidum, quatinus fratrem Ioannem Felix abbatem de Oliva in Navarra, ut fertur, per abbatem de Fitherio, sive per quoscumque alios incarceratum, extra carceres ponant, et suo monasterio restituant, et si quas lites ipsi abbates inter se habent, seu contra quoscumque alios, aut alii contra eum, quod easdem lites seu causas fine debito terminent, in plenaria Ordinis potestate. 55.  Ad idem committitur eisdem ad terminandum et decidendum controversiam motam super prioratu de Marziella, inter fratres Michaelem Benedictum et fratrem Petrum de Grez. 56.  Diffinitionem tribus praeteritis annis datam domino Morimundi, s. th. pr., ad visitandum et reformandum cum aliis clausulis in eadem diffinitione positis, in tota sua generatione ubilibet constituta, ac etiam in tota natione germanica, praesens generale Capitulum ratificat, confirmat et approbat. 57.  Abbati Bellae vallis, Bisuntinensis dioecesis, *praecipit* praesens Capitulum generale sub poena excommunicationis, quatinus infra festum Omnium Sanctorum proxime venturum, satisfaciat abbati de Gratia Dei de omnibus arreragiis, in quibus sibi obligatur ratione undecim librarum currentis monetae, in quibus annuatim dicto monasterio de Gratia Dei obligatur, committitque domino Morimundi, s. th. pr., quatinus praesentem diffinitionem executioni demandet. 58.  Generale Capitulum committit abbati de Begar, s. th. pr., visitationem et reformationem omnium et singulorum monasteriorum utriusque sexus provinciae Rothomagensis, ac receptionem contributionum praefatorum monasteriorum Ordini debitarum, compellatque ipsos abbates ad mittendum suos scolares ad collegium Sancti Bernardi Parisius, cum debitis privisionibus, citet etiam eos ad generale Capitulum proxime futurum. 59.  Committitur per generale Capitulum domino abbati Morimundi, s. th. pr., quatinus abbati de Caesarea, s. th. pr., det consilium, auxilium et favorem pro reparatione ac sustentatione eiusdem monasterii de Caesarea. 60.  Committit generale Capitulum domino Claraevallis, s. th. pr., quatinus se informet de his quae abbas de Gratia Dei in Pictavia a monasterio de Regniaco alienavit vel abstulit, eumque compellat ad satisfaciendum de his abbati moderno dicti monasterii de Regniaco, sub censuris Ordinis, in plenaria Ordinis potestate, et ad reddendum veras et fideles computationes et reliqua a toto tempore quo fuit abbas ipsius monasterii de Regniaco. 61.  Generale Capitulum committit abbati de Caritate, quatinus per se vel per alium compellat seu compelli faciat omnes et singulos abbates et abbatissas comitatus Burgundiae ad restituendum expensas abbati de Bullione, quas fecit in prosecutione defensionis privilegiorum Ordinis, quodque contribuant eidem in huiusmodi prosecutione, sub censuris Ordinis, in plenaria ipsius Ordinis potestate. 62.  Capitulum generale illam diffinitionem alias editam super defensione privilegiorum Ordinis, qua cavetur quod aliqui abbates cuiuscumque provinciae deputentur ad compellendum omnes et singulos abbates et etiam abbatissas eiusdem Ordinis ad contribuendum pro expensis in huiusmodi prosecutione factis aut fiendis, renovat, approbat et ratificat, committitque abbati de Locoregio per totam provinciam Bituricensem, in plenaria Ordinis potestate, ipsius executionem quotiescumque expedierit. 63.  Ad idem pro abbate de Prulliaco, per provinciam Senonensem. 64.  Abbati de Aquabella praesens Capitulum generale remittit omnia contributionum arreragia in quibus ipse suumque monasterium Ordini a tempore praeterito tenebantur, quottamque dictarum contributionum sibi suoque monasterio de cetero per dictum Capitulum imponendam ad tres florenos monetae Capituli dumtaxat persolvendos de gratia speciali reducit. 65.  Abbati de Aquabella praesens Capitulum generale concedit, quod assumpto secum abbate Francarum vallium et cum sui conventus expresso consensu, possit quoddam membrum sui monasterii vocatum de Violesio ad evidentiorem utilitatem sui monasterii antedicti convertere. 66.  De Aquabella et de Benedictione Dei monasteriorum abbatibus visitationem et reformationem monasterii de Bocheto, alias de Valle lucida, cum potestate destituendi et instituendi, praesens Capitulum generale committit, in plenaria Ordinis potestate. 67.  Patribus abbatibus praesens Capitulum generale concedit quatinus quilibet eorum in sua generatione, hoc dumtaxat anno durante, recipere valeant et acceptare cessiones seu resignationes abbatum eisdem immediate subiectorum, in plenaria Ordinis potestate. 68.  Causam inter abbates de Insula Barrensi et de Alto fonte motam super accomodatione triginta francorum per dictum abbatem de Insula Barrensi, tunc abbatem Alti fontis, abbati de Monasterio in Argona, praesens Capitulum committit terminandam et in plenaria Ordinis potestate decidendam. 69.  Ad idem committitur abbati de Bello prato, inter abbates de Villerio et de Alta Sylva. 70.  Abbatem de Scala Dei et fratrem Ioannem de Casteniaco, monachum Grandissilvae, praesens Capitulum generale personaliter citat ad proximum generale Capitulum, qualiter dictus monachus electioni monasterii de Follanis de se factae sine licentia proprii abbatis consensit, et qualiter dictus abbas de Scala Dei dictam electionem confirmavit. 71.  Abbati de Borbona committitur, quatinus citet abbatem de Ponte alto ad proximum generale Capitulum personaliter responsurum his quae sibi obiicientur per promotorem causarum, et tituli dictae abbatiae eidem Capitulo fidem condignam exhibiturum. 72.  Praesens Capitulum confirmat et approbat contractum Laudaminii factum Stephano Laudici per sindicum monasterii Fontis frigidi, de tota illa pecia terrae iuxta iter Carcasonae situatae, exceptis quatuor brachiatis in longitudine et tribus in latitudine, quae dicto monasterio in proprietate remanebunt. 73.  Generale Capitulum compositionem factam inter abbatem et sindicum monasterii Fontis frigidi ex una parte, et homines seu communitatem loci de paludis, secundum modum et formam contentam in litteris inde confectis quibus praesentes annectuntur, confirmat et approbat. 74.  Item, contractum arradamenti factum cum Guillelmo Amarelli per abbatem et sindicum abbatiae Fontis frigidi, prout in instrumento inde confecto continetur, praesens Capitulum generale confirmat et approbat. 75.  Item, arradamentum factum per sindicum et conventum monasterii Fontis frigidi cum Ioanne Rigiolis commorante in Narbona, per sex annos immediate sequentes, praesens Capitulum generale confirmat et approbat. 76.  Generale Capitulum informatum de promotione tali quali cuiusdam fratris Ordinis Minorum per abbatem Bonaevallis Viennensis, vel per suum commissarium virtute cuiusdam rescripti facta in monasterio Vallis crescentis, Dyenensis dioecesis, contra nostri Ordinis instituta et privilegia, cum eidem Ordini sit indultum, ut nullus de Ordine Mendicantium ingrediatur Ordinem ipsum, nec in eodem promoveatur, abbati Aquabellae praecipit et mandat in virtute salutaris obedientiae, quatinus quantocius poterit, huiusmodi talem qualem promotionem ac inde secuta casset, irritet et annullet, ipsique monasterio Vallis crescentis de novo provideat de persona Ordinis nostri sufficienti et idonea, in plenaria ipsius Ordinis potestate. [DIFFINITIONES] SPECIALES 77.  Ad supplicationem abbatis monasterii de Lucella petentis quod monasterium monialium de Hengental, Basileensis dioecesis, de novo fundatum eidem monasterio de Lucella sit subiectum, quodque ipse de Lucella et sui successores sint patres abbates dicti monasterii et quod gaudeat privilegiis et libertatibus ipsius Ordinis. 78.  Capitulum generale mandat abbati de Mulbruno, quatinus fratrem Bertholdum in medicina doctorem suum religiosum instituat in abbatem monasterii de Paris, quodque subveniat eidem monasterio de bonis temporalibus sibi a Deo collatis pro ipsius monasterii reparatione. 79.  Generale Capitulum intuitu bonae memoriae domini Ioannis novissime episcopi Trecensis nuper defuncti in forma consueta eumdem absolvit, dominumque Robertum de Campis suum primum officialem ad Ordinis suffragia recipit et admittit. 80.  Excusantur a via generalis Capituli amodo abbates de Candelio, s. th. pr., et Ioannes de Sancto Sacerdotio de Bella pertica, attentis eorumdem senectutibus et impotentiis. 81.  Ad idem pro abbate de Oratorio. 82.  Ad idem pro abbate de Aceyo. 83.  Super supplicatione abbatis de Berola petentis quod duo sui conversi ad monachalem habitum recipiantur, generale Capitulum eidem abbati permittit, quatinus ipsos recipiat et ad sacros ordines promoveri faciat, si eos invenerit sufficientes et idoneos. 84.  Ad supplicationem abbatis de Aquabella petentis quod abbas de Valle benedicta compellatur sub censuris Ordinis per abbatem de Mansiade, quatinus infra duos menses redimat iocalia et cetera bona eiusdem monasterii de Valle benedicta per ipsum impignorata, vendita seu alienata, in plenaria Ordinis potestate. 85.  Abbati de Aquabella committit generale Capitulum, quatinus visitet et reformet monasteria de Sinaqua, de Valle crescenti, de Tyronello, et de Valle sancta, cum potestate instituendi et destituendi, etiam expellendi Mendicantes ab ipsis monasteriis et alios viventes inhoneste, cum invocatione brachii saecularis, si necessitas poposcerit. 86.  Abbatibus de Firmitate, s. th. pr., de Prulliaco, de Caritate, de Regalimonte de Vallibus Sernay et de Caricampo et eorum cuilibet in solidum committitur per generale Capitulum, quatinus omnes et singulas utriusque sexus regulares et Ordinis Cisterciensis personas, quas in quibuscumque pecuniarum summis et rebus aliis, repererint obligatas, seu quovis modo teneri domino Cistercii eiusque conventus, ad satisfaciendum eisdem viriliter cogant et debite compellant, in ipsius generalis Capituli plenaria potestate. 87.  Ad idem pro abbate Claraevallensi, s. th. pr., de Ursicampo, s. th. pr., de Ripatorio et de Longovado monasteriorum abbatibus, et eorum cuilibet in solidum. 88.  Ad idem pro abbate de Prulliaco, de Regalimonte, de Barbello et de Ioyaco monasteriorum abbatibus. 89.  Ad idem pro abbate Pontigniaci, de Trisayo monasterii abbas. 90.  Ad idem pro abbate Caricampi, de Laude et de Longo villari monasteriorum abbates. 91.  Ad idem pro abbate de Curia Dei, de Loco regis monasterii abbas. 92.  Ad idem pro abbate de Pratea, de Loco regis monasterii abbas. 93.  Ad idem pro abbate de Ursicampo, de Caricampo et de Gardo… 94.  Generale Capitulum decernit et declarat fratrem Ioannem Hospitalis Ordini rebellem, necnon conspiratorem et contumacem, excommunicatumque et pluribus aliis criminibus irretitum et convictum, processus etiam contra ipsum per dominum Cisterciensem et abbatem Morimundi, s. th. pr., factos approbando. 95.  Capitulum generale concedit abbati de Bonacumba licentiam, quatinus sit excusatus a missione scolarium ad studium Tolosanum usque ad biennium computando a tempore praesentis Capituli. 96.  Committitur abbati de Prulliaco, quatinus moneat, postmodumque compellat abbates monasteriorum de Moroliis, de Loco Sancti Bernardi, et quemlibet ipsorum sub censuris Ordinis ad satisfaciendum cellerario collegii Sancti Bernardi Parisius moderno, de summa sibi debita per eosdem ratione suorum scolarium, ministretque partibus iustitiae complementum, in plenaria Ordinis potestate. 97.  Super causa mota inter fratres Wiricum Dazi, s. th. pr., et Egidium de Termogne contendentes pro monasterio de Valle Sancti Lamberti, Leodiensis dioecesis, diu Basileae et in Curia romana ventilata, inde vero per sanctissimum dominum nostrum Summum Pontificem ad generale Capitulum transmissa, ipsum Capitulum praefatum Wiricum et Egidium et eorum quemlibet in solidum ad generale Capitulum proxime futurum personaliter et peremptorie citat, citatoriumque contra ipsos decernit dicturos et allegaturos omnia et singula quae in huiusmodi causa dicere et allegare voluerint, auditurosque tunc sententiam dicti Capituli in ipsa materia pronuntiari, praecipiendo ac mandando omnibus et singulis personis Ordinis tam abbatibus quam monachis super hoc requisitis et requirendis, quatinus huiusmodi citatorium exsequantur. REHABILITATIONES 98.  Ad humilem instantiam abbatis de Longovado, praesens generale Capitulum benigne dispensat cum fratre Petro de Gurgeyo monacho suo, quod non obstante apostasia octo dierum vel circa per eum perpetrata, habitu regulari reiecto, super quo regulariter poenituit, ad omnes Ordinis gradus legitimos promoveri valeat et admitti. 99.  Praesens Capitulum generale misericorditer dispensat cum sorore Margareta Davinnes, professa monasterii de Bello prato, quod non obstante defectu natalium quem patitur de soluto et soluta progenita, ad omnes, *etc. ut supra*. 100.  Ad instantiam abbatis de Boheriis praesens Capitulum generale benigne dispensat cum fratre Ioanne Broymart monacho suo, ut non obstante quod per annum apostataverit cum deiectione regularis habitus, ad omnes Ordinis gradus, etiam ad abbatialem dignitatem, assumi valeat et promoveri. 101.  Ad supplicationem abbatis de Fonteneto praesens Capitulum benigne dispensat cum fratre Hugone de Furlione monacho suo, ut non obstante apostasia diutius per ipsum perpetrata, habitu regulari relicto, super eo quod humiliter et condigne propter id iniunctam sibi peregit poenitentiam, ad omnes, *etc. ut n° praeced*. 102.  Ad humilem supplicationem abbatis de Gemundo praesens Capitulum benigniter dispensat cum fratribus Germano de Benangis, Ioanne Riberti, Ioanne de Gordono, et Laurentio Groc, monachis suis, quod non obstante apostasia dicti Germani diutinis iam temporibus perpetrata, apostasiaque et furto in camera sui abbatis per dictum Ioannem Riberti commissis, necnon praefati Ioannis de Gordono apostasia et sacrilegio ratione cuiusdam patenae calicis per ipsum furtum ablatae ac etiam furto in camera dicti abbatis per dictum Laurentium Groc perpetrato, ad omnes Ordinis gradus promoveri valeant et admitti. [DIFFINITIO] GENERALIS 103.  Omnes et singulae personae Ordinis utriusque sexus praetextu anni iubilaei, ac indulgentiarum per sanctissimum in Christo patrem dominum nostrum Summum Pontificem eidem Ordini concessarum, inhabiles et infames rehabilitantur, et ad omnes eiusdem Ordinis dignitates, voces et gradus, dum tamen suorum abbatum vel abbatissarum intervenerit assensus, habiles evadunt. 